Riigi Kinnisvara AS (RKAS) vallandas juulis ärisaladuse rikkumise alusel kliendisuhtehalduri Kristel Meieri, kes edastas riigihalduse ministrile Jaak Aabile koosoleku salvestise, kus toona asutust juhtinud Urmas Somelar nimetas haridusminister Mailis Repsi peast rasedaks.
RKAS vallandas ministri mõnitamise avalikustaja
«Otsuse langetamise põhjuseks on usalduse kaotus,» ütles RKASi juhatuse liige Tanel Tiits. Tema sõnul on ettevõtte sisedokumentides selgelt kirjas, mis on ärisaladus, ning üks ärisaladustest on koosolekuprotokollid ja sinna juurde kuuluvad materjalid. Tiitsi sõnul on samuti täpselt paika pandud, kes avalikkusega suhtleb.